
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1324 


1 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση των κοινών Υπουργικών αποφάσεων 
1648/Β.22/13.1.1994 και 40412/Β.1677/9.12.1997 
όπως ισχύουν για την ενίσχυση των επιχειρήσεων της 
Περιφέρειας Θράκης, καθώς και των ΚΥΑ 66336/Β. 
1398/14.9.1993 και 40410/Β. 1678/ 9.12.1997 για την 
ενίσχυση των επιχειρήσεωντων Νομών Φλώρινας και 


Κιλκίς. 1 

Υπερωριακή εργασία, μονίμων υπαλλήλων εργαζομέ¬ 
νων στη Γενική Γραμματεία Έρευνας και Τεχνολο¬ 
γίας του Υπουργείου Ανάπτυξης. 2 


Τροποποίηση απόφασης υπερωριακής, απασχόλη¬ 
σης του προσωπικού που υπηρετεί στα Πολιτικά 
Γ ραφεία Υπουργού και Υφυπουργού και του Γ ρα¬ 
φείου Γενικού Γραμματέα ΥΠΕΧΩΔΕ (πλην ΓΓΔΕ) 3 
Ανάθεση άσκησης αρμοδιοτήτων του ΟΠΕΚΕΠΕ στις 

Νομαρχιακές Αυτοδιοικήσεις της χώρας. 4 

Καθορισμός όρων, προϋποθέσεων, κριτηρίων, ύψους, 
διάρκειας και κάθε άλλης αναγκαίας λεπτομέρειας, 
για τη χορήγηση οικονομικής ενίσχυσης σε δικαι¬ 
ούχους του Ο.Ε.Κ. από το Ειδικό Κεφάλαιο Αλλη¬ 
λεγγύης (Ε.Κ.Α.). 5 

Μεταβίβαση αρμοδιοτήτων Υπουργού Δικαιοσύνης στο 
Διευθυντή του Κέντρου Εκπαίδευσης Ελαιώνα Θηβών 6 
Αύξηση ανωτάτου ορίου ημερών μετακίνησης εκτός 
έδρας γεωτεχνικών υπαλλήλων των Νομαρχιακών 
Αυτοδιοικήσεων Περιφέρειας Ιονίων Νήσων. 7 


ΑΠΟΦΑΣΕΙ Σ 

Αριθ. 35913/Β.2043 (1) 

Τροποποίηση των κοινών Υπουργικών αποφάσεων 1648/ 
Β.22/13.1.1994 και 40412/Β. 1677/9.12.1997 όπως ισχύ¬ 
ουν για τη ν ενίσχυση των επιχειρήσεων της Περιφέρειας 
Θράκης, καθώς και των ΚΥΑ 66336/Β. 1398/14.9.1993 
και 40410/Β. 1678/9.12.1997 για την ενίσχυση των επιχει¬ 
ρήσεων των Νομών Φλώρινας και Κιλκίς. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Το Ν.128/75«περίτροποποιήσεως και συμπληρώσε- 


ως διατάξεωντινών αναφερομένων εις την λειτουργία του 
χρηματοδοτικού συστήματος». 

2. Τον Ν. 1266/82 «περί οργάνων της νομισματικής, πι¬ 
στωτικής και συναλλαγματικής πολιτικής και άλλες διατά¬ 
ξεις». 

3. Την πράξη του Διοικητή της Τράπεζας Ελλάδος 
αριθμ. 1620/5.10.89 «Ρυθμίσεις οφειλών από τραπεζικό 
δανεισμό». 

4. Τις κοινές αποφάσεις των Υπουργών Εθνικής Οικονο¬ 
μίας και Οικονομικών αριθμ. 1648/Β.22/13.1.1994 και 
40412/Β. 1677/9.12.1997, όπως συμπληρώθηκαν, τροπο¬ 
ποιήθηκαν μεταγενέστερα και ισχύουν για την ενίσχυση 
των επιχειρήσεων της Περιφέρειας Θράκης καθώς επί¬ 
σης και τις κοινές αποφάσεις των Υπουργών Εθνικής Οι¬ 
κονομίας και Οικονομικών αριθμ. 66336/ Β. 1398/ 
13.1.1994 και 40412/Β. 1677/9.12.1997 όπως συμπληρώ¬ 
θηκαν, τροποποιήθηκαν μεταγενέστερα και ισχύουν για 
την ενίσχυση των επιχειρήσεωντων Νομών Φλώρινας και 
Κιλκίς. 

5. Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 10123/Β. 507/17.3.1999, 
όπως ισχύει για την ενίσχυση των επιχειρήσεων της Περι¬ 
φέρειας Θράκης οι οποίες επλήγησαν από πυρκαγιές-κε- 
ραυνούς κατά τη διετία 1997-1998. 

6. Την ανάγκη περαιτέρω υποβοήθησης των επιχειρή¬ 
σεων της Περιφέρειας Θράκης και των Νομών Φλώρινας 
και Κιλκίς, αποφασίζουμε: 

Τροποποιούμε τις Κ.Υ.Α. υπ’αριθμ. 1648/Β.22/ 
13.1.1994, 40412/Β. 1677/9.12.1997 και 10123/Β. 507/ 
17.3.1999, καθώς και τις 66336/Β. 1398/14.9.1993 και 
40410/Β. 1678/9.12.1997 όπως ισχύουν και ορίζουμε τα 
ακόλουθα: 

1. Όλες οι οφειλές ενήμερες και ληξιπρόθεσμες, μέχρι 
30.6.2000 των επιχειρήσεων που είναι εγκατεστημένες 
και λειτουργούν στην Περιφέρεια Θράκης και έχουν υπα¬ 
χθεί στις διατάξεις των Κ.Υ.Α. 1648/Β.22/13.1.1994, 
40412/Β. 1677/9.12.1997 και 10123/Β.507/17.3.1999 κα¬ 
θώς και των επιχειρήσεων που είναι εγκατεστημένες και 
λειτουργούν στους Νομούς Φλώρινας και Κιλκίς και έχουν 
υπαχθεί στις διατάξεις των ΚΥΑ 66336/Β. 1398/14.9.1993 
και 40410/Β. 1678/9.12.1997 όπως συμπληρώθηκαν, τρο¬ 
ποποιήθηκαν μεταγενέστερα και ισχύουν, κεφαλαιοποι- 
ούνται και γίνονται ένα νέο ενιαίο δάνειο, το οποίο θα εξο¬ 
φληθεί με ίσες εξαμηνιαίες χρεωλυτικές ή τοκοχρεολυτι- 

κές δόσεις, με πρώτη καταβλητέα την 1.7.2001 και τελευ¬ 
ταία την 31.12.2013. Οι τόκοι από 1.7. έως 31.12.2000 θα 
καταβληθούν στη λήξη τους. Για τις οφειλές σε συνάλ¬ 
λαγμα, προκειμένου να υπαχθούν στη ρύθμιση θα πρέπει 
να δραχμοποιηθούν με τιμή ΐίχίηρ της ημέρας της υπο¬ 
γραφής της σύμβασης η οποία δεν θα πρέπει να είναι με¬ 
ταγενέστερη της 31.12.2000. 

2. Οι Τράπεζες οι οποίες είχαν ρυθμίσει τις οφειλές επι¬ 
χειρήσεων βάσει των ανωτέρω Κ.Υ.Α. δύνανται κατά την 
κεφαλαιοποίηση των οφειλών στις 30.6.2000 να διαγρά¬ 
ψουν το 25% του συνόλου των τόκων υπερημερίας. 

3. Ως επιτόκιο ρύθμισης των οφειλών, ορίζεται το εκά- 
στοτε επιτόκιο των εντόκων γραμματίων Ελληνικού Δη¬ 
μοσίου (ΕΓΕΔ) δωδεκάμηνης διάρκειας προσαυξημένο 
κατά 35%. 

Στην ανωτέρω ρύθμιση υπάγονται και οι οφειλές που 
βεβαιώθηκαν στις ΔΟΥ λόγω κατάπτωσης της εγγύησης 
του Ελληνικού Δημοσίου ύστερα από επαναφορά τους 
στις Τράπεζες καθώς και οι οφειλές από δάνεια που χο¬ 
ρηγήθηκαν με την εγγύηση του Ελληνικού Δημοσίου σε 
επιχειρήσεις του Ν.Φλώρινας, που επλήγησαν από την 
κρίση στη Γιουγκοσλαβία σύμφωνα με την απόφαση του 
Υπουργού Οικονομικών αριθμ. 2039965/6169/0025/ 
6.7.1995 και είχαν υπαχθεί στις διατάξεις της Κ.Υ.Α. 
66336/Β. 1398/14.9.1993. 

4. Για την παρούσα νέα ρύθμιση θα παρασχεθεί η εγ¬ 
γύηση του Ελληνικού Δημοσίου σύμφωνα με τις διατάξεις 
του Ν.2322/95. 

5. Μετά τη ρύθμιση θα εξετάζεται η δυνατότητα χορή¬ 
γησης δανείου κεφαλαίου κίνησης με την εγγύηση του 
Ελληνικού Δημοσίου μέχρι συνολικού ποσού εκατό εκα¬ 
τομμυρίων δραχμών (100.000.000) κατά επιχείρηση στα 
πλαίσια των διατάξεων της αριθμ. 32576/Β. 
1282/9.10.1997 απόφασης του Υπουργού Εθνικής Οικο¬ 
νομίας και Οικονομικών. 

6. Σε περίπτωση μη καταβολής δύο (2) δόσεων με ανα- 
λογούντες τόκους ή τοκοχρεωλυσίων που προκύπτει από 
την νέα ρύθμιση ολόκληρο το δάνειο καθίσταται αμέσως 
ληξιπρόθεσμο και απαιτητό. 

7. Τίθεται προθεσμία υποβολής αιτήσεων των ενδιαφε¬ 
ρομένων επιχειρήσεων προς τα πιστωτικά ιδρύματα μέ- 
χρι31.12.2000. 

8. Κατά τα λοιπά ισχύουν οι Κ.Υ.Α. αριθμ. 1648/Β.22/ 

13.1.1994, 40412/Β.1677/ 9.12.1997, 10123/Β.507/ 

17.3.1999, 66336/Β. 1398/ 13.1.1994 και 40412/Β. 1677/ 
9.12.97, όπως ισχύουν. 

9. Προϋπόθεση για την υπαγωγή των επιχειρήσεων στις 
ρυθμίσεις της παρούσας είναι οι επιχειρήσεις να είναι 
βιώσιμες. Μελέτη βιωσιμότητας θα προσκομίζεται στην 
Τράπεζα που έχει τις περισσότερες οφειλές, η οποία και 
θα αξιολογεί τη μελέτη. Σε περίπτωση θετικής αξιολόγη¬ 
σης η μελέτη θα προσκομίζεται στην 25η Δ/νση του 
Υπουργείου Οικονομικών για έγκριση της ρύθμισης με 
την εγγύηση του Ελληνικού Δημοσίου. 

10. Κάλυψη Δαπάνης 

Η δαπάνη που προκαλείται από την παρούσα απόφαση 
θα βαρύνει το λογαριασμό του Ν. 128/75, ο οποίος δημι- 
ουργείταιαπότηνπαρακράτησηεπίτωνχορηγήσεωντων 
Τραπεζών με σκοπό την επιδότηση επιτοκίων δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάςτου και 
για το λόγο αυτό η τυχόν επιβάρυνση του Κρατικού Προ¬ 
ϋπολογισμού δεν είναι δυνατόν να εκτιμηθεί. 


Οι Τράπεζες μπορούν να προβαίνουν σε ανάλογες με 
την ανωτέρω, ρυθμίσεις οφειλών από δάνεια που έχουν 
χορηγήσει με δική τους ευθύνη, χωρίς όμως επιδότηση 
επιτοκίου και εγγύηση του Ελληνικού Δημοσίου. 

Η απόφαση αυτή αρχίζει να ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2000 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

□ 

Αριθ. 2/67126/0022 (2) 

Υπερωριακή εργασία, μονίμων υπαλλήλων εργαζομένων 
στη Γ ενική Γ ραμματεία Έρευνας και Τεχνολογίας του 
Υπουργείου Ανάπτυξης». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 18, του Ν.2470/97, «Ανα¬ 
διάρθρωση μισθολογίου προσωπικού της δημόσιας διοί¬ 
κησης». 

2. Τις διατάξεις του άρθρου 15, του Ν.2592/98/ΦΕΚ 
57/Α, «Επέκταση διατάξεων του Ν.2470/97 σε πολιτικούς 
συνταξιούχους, ρύθμιση συνταξιοδοτικών θεμάτων και 
άλλες διατάξεις». 

3. Την ανάγκη πραγματοποίησης ενδιαμέσων ελέγχων 
έργων στα πλαίσια του ΕΠΕΤII και άλλων προγραμμάτων 
της Γενικής Γραμματείας Έρευνας και Τεχνολογίας, οι 
οποίοι γίνονται εκτός ωραρίου και στην έδρα των αναδο¬ 
χών φορέων, η οποία βρίσκεται εκτός Αττικής. 

4. Το γεγονός ότι από την παρούσα απόφαση προκα- 
λείται δαπάνη ποσού 10.530.000 δρχ. σε βάρος του ειδι¬ 
κού φορέα 35/ 130, ΚΑΕ 0511: 10.530.000 δρχ., στον 
οποίο οι εγγεγραμμένες πιστώσεις επαρκούν. 

5. Την με αρ. πρωτ. 2/80345/0004/8.11.99 απόφαση 
«Μεταβίβαση εξουσίας υπογραφής σύμφωνα με το αρ.7, 
παρ. 1 του Ν. 1943/91», αποφασίζουμε: 

1. Εγκρίνουμε από 1.9.2000 έως 31.12.2000 την υπερω- 
ριακή απασχόληση των μονίμων υπαλλήλων των εργαζο¬ 
μένων στη ΓΓΕΤ, ως ακολούθως: 

Έως πενήντα τέσσερις (54) μονίμων υπαλλήλων και μέ¬ 
χρι εκατόν πενήντα (150) ώρες για τον καθένα και ειδικό¬ 
τερα: 

Υπηρετούντες υπάλληλοι: 

133 X 40% = 54 υπάλληλοι X 150 ώρες = 8,100 ώρες 

Συνολική δαπάνη = 10.530.000 δρχ. 

2. Η δαπάνη θα βαρύνει τον προϋπολογισμό εξόδων οι¬ 
κονομικού έτους 2000 της ΓΓΕΤ και μέσα στα πλαίσια των 
εγκεκριμένων πιστώσεων. 

3. Εξουσιοδοτούμε τον Γενικό Γραμματέα Έρευνας και 
Τεχνολογίας για την έγκριση και κατανομή των ανωτέρω 
ωρών στο προσωπικό της ΓΓΕΤ, ανάλογα με τις ανάγκες 
που θα παρουσιάζονται κάθε φορά και οι οποίες θα προ¬ 
κύπτουν από σαφή και συγκεκριμένα στοιχεία. 

4. Εξουσιοδοτούμε τον Κων/νο Λιασκώνη, μόνιμο υπάλ¬ 
ληλο της ΓΓΕΤ, με βαθμό Διευθυντή, κλάδου ΠΕ Κοινωνι¬ 
κών & Ανθρωπιστικών Επιστημών, προϊστάμενο Δ/νσης 
Διοικητικού, ως υπεύθυνο για την παρακολούθηση και 
τον έλεγχο πραγματικής παροχής της υπερωριακής απα- 

σχόλησης, σε συνεργασία με το Γ τμήμα της Δ50 του 
Γ.Λ.Κ. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2000 

Οι Γ ενικοί Γ ραμματείς 
Δημοσ. Πολιτικής 

Υπ. Οικονομικών Έρευνας και Τεχνολογίας 

ΙΩΑΝ. ΚΟΥΣΟΥΛΑΚΟΣ Δ. ΔΕΝΙΟΖΟΣ 


□ 

Αριθ. 2/69007/0022 (3) 

Τροποποίηση απόφασης υπερωριακής, απασχόλησης 
του προσωπικού που υπηρετεί στα Πολιτικά Γ ραφεία 
Υπουργού και Υφυπουργού και του Γ ραφείου Γενικού 
Γραμματέα ΥΠΕΧΩΔΕ (πλην ΓΓΔΕ)». 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την υπ’ αριθμ. 2/20659/0022/31.1.2000 κοινή απόφα¬ 
ση των Γενικών Γραμματέων Δικονομικών και ΠΕΧΩΔΕ 
που αφορά έγκριση υπερωριακής εργασίας του προσω¬ 
πικού που υπηρετεί στα Πολιτικά Γ ραφεία Υπουργού και 
Υφυπουργού και του Γ ραφείου Γ ενικού Γ ραμματέα (πλην 
Γ.Γ.Δ.Ε.). 

2. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρ.27 του Ν. 2081/92 και αντικατα- 
στάθηκε με το άρθρο 1 του Ν.2469/97. 

3. Τις διατάξεις του άρθρου 18 του Ν.2470/97, όπως 
αντικαταστάθηκε με το άρθρο 15 του Ν.2592/98 (ΦΕΚ 
57/Α/18.3.98) «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις». 

4. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» της ΠΥΣ 88/85 «Οργάνωση και λειτουρ¬ 
γία Πολιτικών Γ ραφείων μελών της Κυβέρνησης και Υφυ¬ 
πουργών καθώς και της ΠΥΣ 33/30.5.97 (ΦΕΚ 
109/Τ.Α/30.5.97). 

5. Τις υπάρχουσες πιστώσεις σε βάρος του τακτικού 
προϋπολογισμού έτους 2000 του φορέα 31-110 (ΥΠΕΧΩ¬ 
ΔΕ) (ΚΑΕ 0511 26.000.000 δρχ. κ.α.ε. 0512 28.000.000 
δρχ. ΚΑΕ 0521 8.000.000 δρχ. και κ.α.ε. 0522 10.000.000 
δρχ·)· 

3. Τις ανάγκες υπερωριακής, νυχτερινής, Κυριακών και 
εξαιρέσιμων ημερών εργασίας, του προσωπικού που 
υπηρετεί στα Πολιτικά Γ ραφεία Υπουργού, Υφυπουργού 
και Γρ. Γενικού Γραμματέα ΥΠΕΧΩΔΕ όπως διαμορφώ¬ 
θηκαν μετά την 1.8.2000. 

7. Την υπ’ αριθμ. 2/74260/0004/15.10.99 Κοινή Απόφα¬ 
ση Υπουργών «περί μεταβίβασης εξουσίας υπογραφής 
σύμφωνα με το άρθρο 7 παρ. 1 του Ν. 1943/91 στο Γενικό 
Γ ραμματέα Δημοσιονομικής Πολιτικής του Υπουργείου 
Οικονομικών και στο Γ ενικό Γ ραμματέα Υπουργείου ΠΕ¬ 
ΧΩΔΕ (ΦΕΚ 1925/τ.Β'/25.10.99), αποφασίζουμε: 

Τροποποιούμε την αναφερομένη στο σκεπτικό ένα (1) 
απόφαση που αφορά την υπερωριακή, νυχτερινή, Κυρια¬ 
κών και εξαιρέσιμων ημερών εργασία του προσωπικού 
μονίμου και με σύμβαση Ιδιωτικού Δικαίου, που υπηρετεί 
στα Πολιτικά Γ ραφείο Υπουργού, Υφυπουργού και στο 


Γ ραφείο Γ ενικού Γ ραμματέα ΥΠΕΧΩΔΕ, για κάλυψη υπη¬ 
ρεσιακών αναγκών και για το διάστημα από 9.9.2000 μέ¬ 
χρι 31.12.2000 η οποίο διαμορφώνεται ως ακολούθως: 

1. ΜΟΝΙΜΟ ΠΡΟΣΩΠΙΚΟ 

α. Υπερωριακή εργασία από 9.9.2000 μέχρι 31.12.2000. 
(σύνολο δαπάνης 10.125.000 δρχ. καε0511). 

Γ ραφείο Υπουργού 

41 υπάλληλοι 4.700 ώρες με συνολική δαπάνη 
5.875.000 δρχ. 

Γ ραφείο Υφυπουργού 

24 υπάλληλοι 3.000 ώρες με συνολική δαπάνη 
3.750.000 δρχ. 

Γ ραφείο Γενικού Γ ραμματέα 

2 υπάλληλοι 400 ώρες με συνολική δαπάνη 500.000 
δρχ. 

β. Νυκτερινή εργασία και εργασία Κυριακών και εξαιρέ¬ 
σιμων ημερών από 9.9.2000 μέχρι 31.12.2000 (σύνολο δα¬ 
πάνης 11.018.000 δρχ. κ.α.ε. 0512). 

Γ ρ.Υπουργού 

41 υπάλληλοι 2.725 ώρες νυκτερινά, 1.745 ώρες εξαι¬ 
ρέσιμα με συνολική δαπάνη 6.258.000 δρχ. 

Γ ρ.Υφυπουργού 

24 υπάλληλοι 1.150 ώρες νυκτερινά, 1.750 ώρες εξαι¬ 
ρέσιμα με συνολική δαπάνη 4.060.000 δρχ. 

Γ ρ. Γενικού Γ ραμματέα 

2 υπάλληλοι 300 ώρες νυκτερινά, 200 ώρες εξαιρέσιμα 
με συνολική δαπάνη 700.000 δρχ. 

2. ΠΡΟΣΩΠΙΚΟ ΜΕ ΣΥΜΒΑΣΗ 

α. Υπερωριακή εργασία από 9.9.2000 μέχρι 31.12.2000 
(σύνολο δαπάνης 3.000.000 δρχ. κ.α.ε.0521). 

Γ ρ.Υπουργού 

6 υπάλληλοι 1.200 ώρες με συνολική δαπάνη 1.800.000 
δρχ. 

Γ ρ.Υφυπουργού 

1 υπάλληλος 200 ώρες με συνολική δαπάνη 300.000 
δρχ. 

Γρ. Γενικού Γραμματέα 

3 υπάλληλοι 600 ώρες με συνολική δαπάνη 900.000 
δρχ. 

β. Νυκτερινή εργασία και εργασία Κυριακών και εξαιρέ¬ 
σιμων ημερών από 9.9.2000 μέχρι: 31.12.2000 (σύνολο 
δαπάνη 4.320.000 δρχ. κ.α.ε. 0522). 

Γ ρ.Υπουργού 

6 υπάλληλοι 750 ώρες νυκτερινά, 600 ώρες εξαιρέσιμα 
με συνολική δαπάνη 2 430.000 δρχ. 

Γ ρ. Υφυπουργού 

1 υπάλληλος 150 ώρες νυκτερινά, 100 ώρες εξαιρέσιμα 
με συνολική δαπάνη 450.000 δρχ. 

Γρ. Γενικού Γραμματέα 

3 υπάλληλοι 450 ώρες νυκτερινά, 300 ώρες εξαιρέσιμα 
με συνολική δαπάνη 1.350.000 δρχ. 

3. Οι ώρες υπερωριακής απασχόλησης που αντιστοι¬ 
χούν, κατά μήνα, σε κάθε υπάλληλο είναι συνολικά μέχρι 90 
(μέχρι 40 ώρες απογευματινής, μέχρι 30 ώρες νυκτερινής 
υπερωριακής εργασίας και μέχρι 20 ώρες υπερωριακής 
εργασίας κατά τις Κυριακές και εξαιρέσιμες ημέρες). 

Υπέρβαση του ανωτέρω ορίου, ανά υπάλληλο δεν επι¬ 
τρέπεται. Με την ανωτέρω απόφαση δενπροκαλείται επι¬ 
πλέον δαπάνη σε βάρος του τακτικού προϋπολογισμού 

για το έτος 2000, από αυτή που είχε εγγράφει στην αρχι¬ 
κή απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Οκτωβρίου 2000 
Οι Γενικοί Γραμματείς 

Δημοσ. Πολιτικής Περ/ντος, Χωρ/ξίας & Δημ. Έργων 
Υπ. Οικονομικών 

ΙΩΑΝ. ΚΟΥΣΟΥΛΑΚΟΣ ΗΛΙΑΣ ΜΠΕΡΙΑΤΟΣ 

□ 

Αριθ. 394555 (4) 

Ανάθεση άσκησης αρμοδιοτήτων του ΟΠΕΚΕΠΕ στις 
Νομαρχιακές Αυτοδιοικήσεις της χώρας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 22 παρ. 3 του Ν .992/79 «πε¬ 
ρί οργανώσεως των διοικητικών υπηρεσιών δια την εφαρ¬ 
μογή της Συνθήκης Προσχώρησης της Ελλάδος εις τας 
Ευρωπάίκάς Κοινότητας και ρυθμίσεις συναφών θεσμι¬ 
κών και οργανωτικών θεμάτων». (ΦΕΚ 280Α/79). 

2. Τις διατάξεις του άρθρου 1 παρ. 1, 2, 3 και 5 του Ν. 
1338/83 «εφαρμογή του κοινοτικού δικαίου» (ΦΕΚ 
34Α/83), όπως τροποποιήθηκε και συμπληρώθηκε με το 
άρθρο 6 του Ν. 1440/84 «συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Τράπεζας επενδύσεων στο κεφάλαιο της Ευρω¬ 
παϊκής Κοινότητας Άνθρακος και Χάλυβος του οργανι¬ 
σμού ΕΥΡΑΤΟΜ (ΦΕΚ 70Α/84) και το άρθρο 65 του Ν. 
1892/90 (ΦΕΚ101Α/90). 

3. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137Α/85), όπως 
συμπληρώθηκαν με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2α Ν. 2469/97 
(ΦΕΚ 137Α/97). 

4. Τις διατάξεις του Ν. 2637/98 «σύσταση Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων» (ΦΕΚ200Α/98), όπως τροπο¬ 
ποιήθηκε και συμπληρώθηκε με το άρθρο 4 του Ν. 
2732/99 (ΦΕΚ 154Α/99). 

5. Τις διατάξεις του Ν. 2520/97 (ΦΕΚ 173Α/97). 

6. Τις διατάξεις του άρθρου 2 παρ. 5 του Ν. 1697/87 
«Ρύθμιση θεμάτων νομικών προσώπων εποπτείας του 
Υπουργείου Γεωργίας κ.λ.π.» (Α57). 

7. Την αριθμ. ΔΙΔΚ/Φ1/2 11187/12.5.2000 (630 Β/2000) 
Κοινή Απόφαση του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης για 
την ανάθεση αρμοδιοτήτων στους Υφυπουργούς Εσωτε¬ 
ρικών Δημόσιας Διοίκησης και Αποκέντρωσης. 

8. Τον κανονισμό Οργανωτικής Διάρθρωσης και λει¬ 
τουργίας των υπηρεσιών του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ-ΝΠΙΔ, 50637/2000 Κ.Υ.Α. Εσωτε¬ 
ρικών και Γεωργίας). 

9. Τον Καν. (Ε.Ο.Κ.) 1258/99 του Συμβουλίου περίχρη- 
ματοδοτήσεως της Κοινής Γεωργικής Πολιτικής (Ι_ 
160/99), όπως κάθε φορά ισχύει. 

10. Τον Καν. (Ε.Ο.Κ.) 1663/95 της Επιτροπής για την θέ¬ 
σπιση λεπτομερειών εφαρμογής του Καν. (ΕΟΚ) 729/70 


του Συμβουλίου, όσον αφορά την διαδικασία για την εκ¬ 
καθάριση των λογαριασμών του ΕΓΤΠΕ-Τμήμα Εγγυήσε¬ 
ων (1_ 158), όπως κάθε φορά ισχύει. 

11. Τους Κανονισμούς των Κοινών Οργανώσεων Αγο¬ 
ράς (Κ.Ο.Α.) όλων των γεωργικών προϊόντων όπως έχουν 
θεσπιστεί από την Ευρωπαϊκή Ένωση και ισχύουν. 

12. Το Π.Δ. 385/94 (ΦΕΚ216Α/94). 

13. Το Π.Δ. 402/88 «περί οργανισμού του Υπ. Γεωργίας» 
(ΦΕΚ 187Α/88). 

14. Το άρθρο 68 παρ. 9 του Π.Δ. 30/02.02.1996 (ΦΕΚ Α 
21 ). 

15. Το γεγονός ότι η υφιστάμενη οργανωτική δομή του 
ΟΠΕΚΕΠΕ δεν προβλέπει υπηρεσιακές μονάδες σε επί¬ 
πεδο Νομαρχιακής Αυτοδιοίκησης. 

16. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(ΟΠΕΚΕΠΕ-ΝΠΙΔ) και του Κρατικού Προϋπολογισμού, 
αποφασίζουμε: 

Άρθρο 1 

ΑΡΜΟΔΙΟΤΗΤΕΣ ΝΟΜΑΡΧΙΑΚΩΝ ΑΥΤΟΔΙΟΙΚΗΣΕΩΝ 

Αναθέτουμε στις Νομαρχιακές Αυτοδιοικήσεις της χώ¬ 
ρας αρμοδιότητες που αφορούν στη χορήγηση οικονομι¬ 
κών ενισχύσεων του Ευρωπαϊκού Γεωργικού Ταμείου 
Προσανατολισμού και Εγγυήσεων (ΕΓΤΠΕ) - Τμήμα Εγ¬ 
γυήσεων και βαρύνουν τον Ειδικό Λογαριασμό Εγγυήσε¬ 
ων Γεωργικών Προϊόντων (ΕΛΕΓΕΠ,) ως κάτωθι: 

1. Την υλοποίηση των κανονιστικών διατάξεων και λε¬ 
πτομερειών εφαρμογής για την χορήγηση οικονομικών 
ενισχύσεων στα επιμέρους καθεστώτα, σύμφωνα με τους 
όρους και τις προϋποθέσεις που κατά περίπτωση προ- 
βλέπονται από τις οικείες αποφάσεις και εγκυκλίους των 
υπηρεσιώντου ΟΠΕΚΕΠΕ και του Υπουργείου Γεωργίας. 

2. Την διενέργεια των πάσης φύσεως ελέγχωντων στοι¬ 
χείων σύμφωνα με τα οποία τεκμηριώνεται οι όροι και οι 
προϋποθέσεις καταβολής οικονομικών ενισχύσεων 
στους δικαιούχους, όπως προβλέπεται από τις διατάξεις 
της κείμενης Κοινοτικής Νομοθεσίας καιτις σχετικές απο¬ 
φάσεις και εγκυκλίους του ΟΠΕΚΕΠΕ και του Υπουργεί¬ 
ου Γ εωργίας. 

3. Την έγκριση πληρωμών του ποσού των ενισχύσεων 
που θα πρέπει να καταβάλλεται σε δικαιούχους κατ’ 
εφαρμογή των δύο προηγούμενων παραγράφων της πα¬ 
ρούσας. 

4. Την ανάκτηση των παρανόμως ή αχρεωστήτως κατα- 
βληθέντων ποσών, λόγω μη τηρήσεως εθνικών ή κοινοτι¬ 
κών διατάξεων, σε βάρος του ΕΛΕΓΕΠ καθώς και την επι¬ 
βολή χρηματικών ποινών και προστίμων σύμφωνα με την 
ισχύουσα νομοθεσία. 

Άρθρο 2 

ΑΣΚΗΣΗ ΑΡΜΟΔΙΟΤΗΤΩΝ 

Η Νομαρχιακή Αυτοδιοίκηση υποχρεούται κατά την 
άσκηση των αναφερομένων στο άρθρο 1 της παρούσας 
να εφαρμόζει: 

1. Την τήρηση του κατά καθεστώς οικονομικής ενίσχυ¬ 
σης αρχείου, όπως προβλέπεται από τις σχετικές εφαρ- 
μοστικές αποφάσεις και εγκυκλίους του ΟΠΕΚΕΠΕ και 
Υπουργείου Γεωργίας. 

2. Την κατά χρήση εφαρμογή και λειτουργία μηχανο¬ 
γραφικών συστημάτων και προγραμμάτων λογισμικού 

όπως προβλέπονται από τις κανονιστικές διατάξεις των 
επιμέρους καθεστώτων σε ΟΝ Ι_ΙΝΕ σύνδεση με τις υπη¬ 
ρεσίες του ΟΠΕΚΕΠΕ και Υπουργείου Γεωργίας. 

3. Την τακτική, έγκαιρη και σύμφωνα με τα προβλεπό- 
μενα από τις επιμέρους αποφάσεις και εγκυκλίους του 
ΟΠΕΚΕΠΕ και Υπουργείου Γεωργίας, ενημέρωση των αρ¬ 
μοδίων κατά περίπτωση υπηρεσιών του ΟΠΕΚΕΠΕ και 
Υπουργείου Γεωργίας σε ότι αφορά τα αποτελέσματα 
των ελέγχων, τους διενεργούμενους ελέγχους, τα προ¬ 
βλήματα που αντιμετωπίστηκαν, τυχόν προτάσεις, τα συ¬ 
ναφή στατιστικά στοιχεία και κάθε άλλο προβλεπόμενο 
στις ως άνω αποφάσεις και εγκυκλίους. 

4. Την ενημέρωση των ενδιαφερομένων και των πάσης 
φύσεως εμπλεκομένων ή δικαιούχων σύμφωνα με τις σχε¬ 
τικές αποφάσεις και εγκυκλίους του ΟΠΕΚΕΠΕ και 
Υπουργείου Γεωργίας κατά προϊόν ή μέτρο για τους 
όρους και τις προϋποθέσεις χορήγησης των οικονομικών 
ενισχύσεων. 

Άρθρο 3 

ΣΥΣΤΑΣΗ ΥΠΗΡΕΣΙΑΚΗΣ ΜΟΝΑΔΑΣ 

Η άσκηση των ως άνω αρμοδιοτήτων πραγματοποιείται 
από υπηρεσιακή ή υπηρεσιακές μονάδες της Νομαρχια¬ 
κής Αυτοδιοίκησης που συστήνονται για το σκοπό αυτό, 
πληρούν τα κριτήρια του Καν. (ΕΟΚ) 1663/95 της Επιτρο¬ 
πής όπως κάθε φορά ισχύει και ελέγχονται ως προς την 
τήρηση αυτών από τον ΟΠΕΚΕΠΕ. 

Άρθρο 4 

ΕΛΕΓΧΟΣ ΜΟΝΑΔΩΝ 
ΝΟΜΑΡΧΙΑΚΩΝ ΑΥΤΟΔΙΟΙΚΗΣΕΩΝ 

1. Ο ΟΠΕΚΕΠΕ καιτο Υπουργείο Γεωργίας κατά το μέ¬ 
ρος των αρμοδιοτήτων τους ελέγχουν τις υπηρεσιακές 
μονάδες του άρθρου 3 της παρούσης για την ορθή 
εφαρμογή των θεσπισθέντων διαδικασιών και διατάξε¬ 
ων από την εθνική και κοινοτική νομοθεσία σχετικά με τη 
χορήγηση οικονομικών ενισχύσεων του ΕΓΤΠΕ - Τμήμα 
Εγγυήσεων. Έλεγχο ασκεί επίσης και κάθε άλλο αρμό¬ 
διο για τον έλεγχο των οικονομικών ενισχύσεων του ΕΓ- 
ΤΠΕ - Τμήμα Εγγυήσεων εθνικό ή κοινοτικό ελεγκτικό 
όργανο. 

Οι ως άνω έλεγχοι πραγματοποιούνται με επιθεώρηση 
των εγγράφων που στηρίζουν τις πληρωμές και με φυσι¬ 
κό έλεγχο των δραστηριοτήτων και των εφαρμοζομένων 
διαδικασιών και συστημάτων για τα επιμέρους καθεστώ¬ 
τα. 

Οι υπηρεσιακές μονάδες των Νομαρχιακών Αυτοδιοι¬ 
κήσεων του άρθρου 3 της παρούσης οφείλουν να εξα¬ 
σφαλίζουν την διευκόλυνση των ελέγχων και την άμεση 
πρόσβαση στα αρχείατουςτων αρμοδίων εθνικών και κοι¬ 
νοτικών ελεγκτικών οργάνων. 

2. Η άσκηση των αρμοδιοτήτων του άρθρου 3 της πα¬ 
ρούσης ελέγχεται σε όλα τα επιμέρους στάδια των πλη¬ 
ρωμών. 

3. Η διαπίστωση, μετά από έλεγχο, από τα αρμόδια ελε¬ 
γκτικά εθνικά και κοινοτικά όργανα, της μη ορθής εφαρ¬ 
μογής, από τις υπηρεσιακές μονάδες του άρθρου 3 της 
παρούσης, των θεσπισθέντων και εφαρμοζομένων διαδι¬ 
κασιών και διατάξεων για τα επιμέρους καθεστώτα επισύ¬ 
ρει την αναστολή των πληρωμών που πραγματοποιείται 
με απόφαση του Υπουργού Γεωργίας ύστερα από εισή¬ 
γηση του ΟΠΕΚΕΠΕ. 


Άρθρο 5 

ΤΕΛΙΚΕΣ ΔΙΑΤΑΞΕΙΣ 

1. Τα πάσης φύσεως αρχεία σχετικά με την χορήγηση 
οικονομικών ενισχύσεων του ΕΓΤΠΕ - Τμήμα Εγγυήσεων 
ταξινομούνται από τις υπηρεσιακές μονάδες του άρθρου 
3 της παρούσης χωριστά κατά προϊόν ή μέτρο, τοποθε¬ 
τούνται και αρχειοθετούνται καταλλήλως, και είναι ευκό¬ 
λως προσβάσιμα Για την όλη εργασία ενημερώνεται ο 
ΟΠΕΚΕΠΕ. 

2. Η άσκηση των παραπάνω αρμοδιοτήτων για τον το¬ 
μέα του βάμβακος αρχίζει απάτην 1η Ιουνίου 2001. 

Η παρούσα απόφαση να δημοσιευθεί στην Εφημερίδα 
της Κυβερνήσεως, σύμφωνα με το άρθρο 14 παράγρα¬ 
φος 3 του Ν. 2637/98 (ΦΕΚ 200 Α'/98). 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και θα εφαρμοστεί απάτην 
ημερομηνία έναρξης ισχύος της Απόφασης του Υπουρ¬ 
γού Γεωργίας περί Εγκρίσεωςτου ΟΠΕΚΕΠΕ ως Οργανι¬ 
σμού Πληρωμών σύμφωνα με το άρθρο 27 του Ν. 2637/98 
(ΦΕΚ200Α/98). 

Αθήνα, 23 Οκτωβρίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Κ. ΚΑΪΣΕΡΛΗΣ Γ. ΑΝΩΜΕΡΙΤΗΣ 

□ 

Αριθ. 50552 (5) 

Καθορισμός όρων, προϋποθέσεων, κριτηρίων, ύψους, 
διάρκειας και κάθε άλλης αναγκαίας λεπτομέρειας, 
για τη χορήγηση οικονομικής ενίσχυσης σε δικαιού¬ 
χους του Ο.Ε.Κ. από το Ειδικό Κεφάλαιο Αλληλεγγύης 
(Ε.Κ.Α.)». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του ΟΕΚ». 

3. Τις διατάξεις του άρθρου 9 του Ν. 2736 «Στεγαστικά 
Προγράμματα Οργανισμού Εργατικής Κατοικίας (Ο.Ε.Κ.) 
και άλλες διατάξεις». 

4. Το αριθ. 27709/3472/13.7.2000 έγγραφο του ΟΕΚ, με 
το οποίο μας υπέβαλε απόσπασμα πρακτικού της αριθ. 
40/29.6.2000 συνεδριάσεωςτου Διοικητικού του Συμβου¬ 
λίου. 

5. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 την παρά¬ 
γραφο 2 του άρθρου 1 του Ν. 2469/1997 και το γεγονός 
ότι από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΕΚτο ύψος 
της οποίας δεν είναι δυνατόν να προσδιορισθεί. 

6. Τη διάταξη του άρθρου 22του Ν. 2362/1995 «περι'Δη- 
μοσίου Λογιστικού Ελέγχου των δαπανών του κράτους 
και άλλες διατάξεις». 

7. Την με αριθ. 1039386/441/Α 0006/21.4.2000 Κ.Α.του 
πρωθυπουργού και του Υπουργού Οικονομικών «περί με¬ 
ταβίβασης αρμοδιοτήτων». 

8. Την αριθ. 80027/8.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 

Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Φ.Ε.Κ. 
610/Β/9.5.2000), αποφασίζουμε: 

Καθορίζουμε τους όρους, τις προϋποθέσεις, τη διάρ¬ 
κεια, τα κριτήρια και τη διαδικασία χορήγησης οικονομι¬ 
κής ενίσχυσης δικαιούχων του Ο.Ε.Κ. από το Ειδικό Κε¬ 
φάλαιο Αλληλεγγύης (Ε.Κ.Α.) που σχηματίζεται στον 
Ο.Ε.Κ. από έσοδα του Οργανισμού που προέρχονται από 
χρεωλύσια δανείων ή από τίμημα παραχώρησης κατοι¬ 
κιών, για εξόφληση οφειλών προς τον Ο. Ε. Κ. όπως πα¬ 
ρακάτω: 

1. Η οικονομική ενίσχυση θα χορηγείται, ύστερα από 
απόφαση της τριμελούς Επιτροπής που έχει συσταθεί με 
την αριθ. 19086/18-2-2000 Υπουργική απόφαση, μέσω 
του Ειδικού Κεφαλαίου Αλληλεγγύης (Ε.Κ.Α.) σε δικαιού¬ 
χους στους οποίους έχει χορηγηθεί δάνειο με βάση το 
Ν.Δ. 1138/72, τους νόμους 1641/1986, 1849/1989. 
2224/1994 ή από το πρόγραμμα δανείων για αποπεράτω¬ 
ση, επισκευή, επέκταση υπάρχουσας κατοικίας ή τους 
παραχωρήθηκε κατοικία από τον ΟΕΚ ή αγορασμένο δια¬ 
μέρισμα και αδυνατούν να πληρώσουν τις δόσεις του δα¬ 
νείου ή της παραχωρηθείσης κατοικίας για τους κατωτέ¬ 
ρω λόγους: 

α) Λόγω μακρόχρονης ανεργίαςτου δικαιούχου. Το διά¬ 
στημα της ανεργίας πρέπει να είναι τουλάχιστον 12 μήνες 
και άνω και διαπιστώνεται με την προσκόμιση βεβαίωσης 
από τον Ο.Α.Ε.Δ. για μακροχρόνια ανεργία και κάρτας 
ανεργίας με τους αντίστοιχους μήνες θεώρησης από τον 
Ο.Α.Ε.Δ. μέχρι την υποβολή της αίτησης για τη χορήγηση 
της οικονομικής ενίσχυσης. 

β) Λόγω σοβαρών προβλημάτων υγείας του δικαιούχου 
ή προστατευομένων μελών του που αποδεικνύονται από 
πολυήμερη νοσηλεία σε δημόσια νοσοκομεία ή κλινικές 
και επιβεβαιώνεται από τον ασφαλιστικό του Οργανισμό. 

γ) Λόγω ζημιών από φυσικές καταστροφές (πλημμύρα, 
πυρκαγιά, σεισμό), που προκλήθηκαν στο ακίνητο, οι 
οποίες βεβαιώνονται από Δημόσιο φορέα και διαπιστώ¬ 
νονται με την προσκόμιση αποδεικτικών στοιχείων για τις 
δαπάνες στις οποίες υπεβλήθη ο δικαιούχος για την απο¬ 
κατάσταση των ζημιών που υπέστη το ακίνητο. 

δ) Για έντονους κοινωνικούς λόγους, λόγω θανάτου του 
δικαιούχου ή προστατευομένου μέλους του. 

Σε αυτή τη περίπτωση ο δικαιούχος ή η οικογένειά του 
προσκομίζει αποδεικτικά στοιχεία για τις δαπάνες στις 
οποίες υπεβλήθη, λόγω του γεγονότος αυτού. 

2. Γ ια το ύψος της οικονομικής ενίσχυσης θα λαμβάνε- 
ται υπ’ όψη: 

α) Το οικογενειακό εισόδημα του προηγούμενου της 
υποβολής της αίτησης έτους, το οποίο διαπιστώνεται με 
την προσκόμιση αντιγράφου της φορολογικής δήλωσης 
του οικονομικού έτους υποβολής της αίτησης, επικυρω¬ 
μένης από την αρμόδια Δ.Ο.Υ. Από αυτό το εισόδημα 
αφαιρούνται οι δαπάνες που έχουν γίνει μέχρι την ημερο¬ 
μηνία υποβολής της αίτησης για τους προαναφερθέντες 
λόγους. 

β) Το ύψος της ετήσιας δόσης δανείου ή κατοικίας, που 
διαπιστώνεται με την προσκόμιση του δανειστικού συμ¬ 
βολαίου ή του οριστικού παραχωρητηρίου. 

3. Γ ια τη χορήγηση της οικονομικής ενίσχυσης θα εξε¬ 
τάζεται από την Επιτροπή και η περιουσιακή κατάσταση 
του δικαιούχου η οποία διαπιστώνεται μετηνπροσκόμιση 
του εντύπου Ε9 έτους 1997 και των επομένων ετών μέχρι 
την υποβολή της αίτησης, επικυρωμένα από την αρμόδια 


Δ.Ο.Υ., εφόσον υπάρχει αλλαγή της περιουσιακής κατά¬ 
στασης. 

Εάν δεν υπάρχει αλλαγή, αυτό θα δηλώνεται από τον δι¬ 
καιούχο σε υπεύθυνη δήλωση του Ν .1599/86. 

4. Η οικονομική ενίσχυση παρέχεται στους δικαιού¬ 
χους, εφόσον από το εισόδημα που θα προκύψει αφού 
αφαιρεθούν οι δαπάνες για τους προαναφερόμενους λό¬ 
γους, διαπιστωθεί ότι το ύψος των ετήσιων δόσεων απο¬ 
πληρωμής του δανείου ή της αξίας της κατοικίας υπερ¬ 
βαίνει το 40% του οικογενειακού αυτού εισοδήματος για 
τους άγαμους και έγγαμους δικαιούχους, το 30% εφόσον 
οι δικαιούχοι προστατεύουν 1 ή 2 παιδιά και το 20% εφό¬ 
σον προστατεύουν 3 παιδιά και άνω. 

Η οικονομική ενίσχυση χορηγείται για τα δύο επόμενα 
εξάμηνα από την υποβολή της αίτησης και το ύψος του 
ποσού θα αφορά τη διαφορά που προκύπτει όταν το σύ¬ 
νολο της ετήσιας δόσης υπερβαίνει τα ως άνω καθορι- 
σθέντα ποσοστά του ετησίου οικογενειακού εισοδήματος 
του προηγούμενου της υποβολής της αίτησης έτους, 
αφαιρουμένωντων δαπανών. 

Στις περιπτώσεις που ο δικαιούχος δεν έχει δηλώσει ει¬ 
σόδημα στην φορολογική δήλωση του οικονομικού έτους 
υποβολής της αίτησης λόγω ανεργίας, ή μετά την αφαί¬ 
ρεση των δαπανών δεν προκύπτει εισόδημα τότε, χορη¬ 
γείται οικονομική ενίσχυση που αντιστοιχεί σε όλη την 
οφειλή των δύο εξαμήνων. 

Η οικονομική ενίσχυση δεν παρέχεται σε δικαιούχους 
των οποίων η κατοικία υπέστη ζημιές από σεισμό και οι 
οφειλές προς τον Ο.Ε.Κ, προερχόμενες από δάνειο ή κα¬ 
τοικία, έχουν ανασταλεί με απόφαση των αρμοδίων 
Υπουργών. 

5. Αιτήσεις μετά σχετικά δικαιολογητικά θα υποβάλλο¬ 
νται στη Δ/νση Στεγαστικής Συνδρομής του Ο.Ε.Κ. συνε¬ 
χώς, μετά την ημερομηνία δημοσίευσης της παρούσης 
απόφασης στην Εφημερίδα της Κυβερνήσεως. 

Η Επιτροπή μπορεί, να ζητήσει κατά περίπτωση, οποιο- 
δήποτε επιπλέον στοιχείο κρίνει απαραίτητο, για τη χορή¬ 
γηση της ενίσχυσης. 

6. Η Δ/νση Στεγαστικής Συνδρομής θα διαβιβάζει τις αι¬ 
τήσεις στην αρμόδια Επιτροπή η οποία θα αποφασίζει για 
τη χορήγηση και το ύψος της οικονομικής ενίσχυσης, η δε 
απόφαση θα διαβιβάζεται στην Δ/νση Οικονομικού του 
Ο.Ε.Κ., η οποία θα μεριμνά για την κατάθεση του ποσού 
στο Λογαριασμό δανείου ή τον λογαριασμό της παραχω¬ 
ρηθείσης κατοικίας, του δικαιούχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2000 

οι ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΡΩΤΟΠΑΠΑΣ 

□ 

Αριθ. 144172 (6) 

Μεταβίβαση αρμοδιοτήτων Υπουργού Δικαιοσύνης στο 
Διευθυντή του Κέντρου Εκπαίδευσης Ελαιώνα Θηβών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 29 του Ν. 1558/1985 
«Κυβέρνηση και Κυβερνητικά Όργανα» όπως έχειτροπο- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18069 


ποιηθεί με το άρθρο 7 του Ν. 1943/1991 «Εκσυγχρονι¬ 
σμός της Οργάνωσης και λειτουργίας της δημόσιας διοί¬ 
κησης κ.λ,π.», β) του άρθρου 12 του Π.Δ/τος 265/ 
18.10.1999 «Οργάνωση Υπηρεσίας Εξωτερικής Φρούρη¬ 
σης Καταστημάτων Κράτησης των νοσηλευόμενων στα 
θεραπευτήρια καταδίκων και υποδίκων». 

2. Την υπ’ αριθ. 88601/10.7.2000 (ΦΕΚ 856/11.7.2000, 
τ.Β') απόφαση των Υπουργών Οικονομικών, Δικαιοσύνης 
& Δημόσιας Τάξης «Οργάνωση και Υλοποίηση Ειδικών Εκ¬ 
παιδευτικών Προγραμμάτων Εισαγωγικής Εκπαίδευσης 
και Ενημέρωσης του Προσωπικού Εξωτερικής Φρούρη¬ 
σης Καταστημάτων Κράτησης». 

3. Την αριθ. 120978/19.10.2000 απόφασή μας, περί 
Ορισμού Διευθυντή της Σχολής Προσωπικού Εξωτερικής 
Φρούρησης Καταστημάτων Κράτησης. 

4. Την ανάγκη διασφάλισης της εύρυθμης και αποδοτι¬ 
κής λειτουργίας των Υπηρεσιών του Υπουργείου Δικαιο¬ 
σύνης και της ταχείας διεκπεραίωσης των υποθέσεων 
που ανατίθενται σ’αυτές. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Μεταβιβάζουμε στον Ευθύμιο Αλεξόπουλο, αναπληρω¬ 
τή Προϊστάμενο της Διεύθυνσης του Κέντρου Απεξάρτη¬ 
σης Τοξικομανών Κρατουμένων Ελαιώνα Θηβών, Διευθυ¬ 
ντή του Κέντρου Εκπαίδευσης Ελαιώνα Θηβών και στον 
αναπληρωτή του, Γεώργιο Μάκρη, υπάλληλο του κλάδου 
ΤΕ Διοικητικού-Λογιστικού, τις κατωτέρω αρμοδιότητες: 

1) Να προβεί, όταν αυτό του ζητηθεί, στην όρκιση του 
Προσωπικού Εξωτερικής Φρούρησης Καταστημάτων 
Κράτησης που θα προσέλθει για την εισαγωγική εκπαί¬ 
δευση στο Κέντρο Απεξάρτησης Τοξικομανών Κρατουμέ¬ 
νων Ελαιώνα Θηβών που θα λειτουργήσει από 30/10 έως 
22 . 12 . 2000 . 

2) Να υπογράφει τις καταστάσεις πληρωμής της μισθο¬ 
δοσίας του εν λόγω προσωπικού που προορίζονται για το 
Δημόσιο Ταμείο Θήβας. 

3) Να υπογράφει τις καταστάσεις από τις οποίες θα 
προκύπτουν αναλυτικά οι ώρες της πραγματοποιηθείσης 
διδασκαλίας για κάθε εκπαιδευτή καθώς και τις σχετικές 
βεβαιώσεις. 

4) Να συγκροτεί τις αναγκαίες επιτροπές παραλαβής 
υλικών που προορίζονται για τη Σχολή όπου αυτό απαι¬ 
τείται, καθώς και να αναθέτει ειδικά καθήκοντα που άπτο- 
νται της λειτουργίας της Σχολής και της υλοποίησης του 
εκπαιδευτικού προγράμματος, σε υπαλλήλους του Κέ¬ 
ντρου Απεξάρτησης Τοξικομανών Κρατουμένων Ελαιώνα 
Θηβών. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

□ 

Αριθ. 17633 (7) 

Αύξηση ανωτάτου ορίου ημερών μετακίνησης εκτός 

έδρας γεωτεχνικών υπαλλήλων των Νομαρχιακών Αυ¬ 
τοδιοικήσεων Περιφέρειας Ιονίων Νήσων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του Ν. 2503/97. 

2. Τις όμοιες του άρθρου 2 παρ. 3 του Ν. 2685/1999 «Κά¬ 
λυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

3. Τις όμοιεςτου άρθρου 25 παρ. 6του Ν. 2738/1999 μετις 
οποίες συμπληρώθηκανοιδιατάξειςτου ανωτέρω άρθρου. 

4. Τις αριθμ. 8901 - 6469 και 3141/2000 αποφάσεις μας 
με τις οποίες καθορίσθηκε ανώτατο όριο επιτρεπομένων 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτ/σειςτης Περιφέρειας. 

5. Τα αιτήματα των Νομαρχιακών Αυτ/σεωντης Περιφέ¬ 
ρειας για αύξηση του καθοριζομένου μετις ανωτέρω απο¬ 
φάσεις μας ορίου των 120 ημερών για τους γεωτεχνικούς 
υπαλλήλους που μετακινούνται για την εφαρμογή προ¬ 
γραμμάτων και ελέγχων του Υπ. Γεωργίας. 

6. Την ανάγκη υλοποίησης των προγραμμάτων και πραγ¬ 
ματοποίησης ελέγχου του Υπ. Γεωργίας, αποφασίζουμε: 

Αυξάνουμε το ανώτατο όριο των επιτρεπομένων ημε¬ 
ρών μετακίνησης εκτός έδρας των γεωτεχνικών υπαλλή¬ 
λων που υπηρετούν στις Νομαρχιακές Αυτ/σειςτης Περι¬ 
φέρειας, πέραν αυτών που εγκρίθηκαν με τις ανωτέρω 
αποφάσεις μας, για το έτος 2000 κατά 55 ημέρες για κά¬ 
θε υπάλληλο. 

Η δαπάνη που θα απαιτηθεί για την εφαρμογή της από¬ 
φασής μας αυτής θα βαρύνει τις πιστώσεις των οικείων 
προϋπολογισμών των Νομαρχιακών Αυτ/σεων της Περι¬ 
φέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Οκτωβρίου 2000 

Η Γενική Γραμματέας Περ/ρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































